Az Európai Egészségbiztosítási Kártya csak komoly vészhelyzetek esetén segít, de nem helyettesíti az utasbiztosítást. Sok esetben egyáltalán nem tudjuk hasznát venni, így például ha megsérül, vagy eltűnik a poggyász, illetve sürgősségi fogászati ellátásnál sem. Emellett ez a kártya nem biztosít asszisztencia szolgáltatást, jogvédelmet, tolmács szolgáltatást, és nem tartalmaz felelősségbiztosítást sem. Fontos, hogy egészségügyi probléma esetén kizárólag az állami egészségügyi intézményekben fognak ellátni, és az EU-n belül is eltérően működnek az országok egészségbiztosítási rendszerei, tehát az ellátást részben, vagy teljes egészében Neked kell állnod. Az utasbiztosítás megkötésével azonban ezek alól is mentesülsz.